Komission asetus (ETY) N:o 3426/91, annettu 26 päivänä marraskuuta 1991, maataloustuotteiden ja elintarvikkeiden viennin varmistamiseksi Neuvostoliittoon annetun 500 miljoonan ecun luottotakuun yksityiskohtaisten toimeenpanosääntöjen vahvistamisesta



Virallinen lehti nro L 325 , 27/11/1991 s. 0007 - 0007

Suomenk. erityispainos Alue 11 Nide 19 s. 0015

Ruotsink. erityispainos Alue 11 Nide 19 s. 0015



KOMISSION ASETUS (ETY) N:o 3426/91, annettu 26 päivänä marraskuuta 1991, maataloustuotteiden ja elintarvikkeiden viennin varmistamiseksi Neuvostoliittoon annetun 500 miljoonan ecun luottotakuun yksityiskohtaisten toimeenpanosääntöjen vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisöstä, Bulgariasta, T Osekkoslovakiasta, Unkarista, Puolasta, Romaniasta, Jugoslaviasta, Liettuasta, Latviasta ja Virosta Neuvostoliittoon tapahtuvan maataloustuotteiden ja elintarvikkeiden viennin varmistamiseksi käyttöön otettavasta luottotakauksesta 5 päivänä maaliskuuta 1991 annetun neuvoston asetuksen (ETY) N:o 599/91(1), sellaisena kuin se on viimeksi muutettuna asetuksella (ETY) N:o 3281/91(2), ja erityisesti sen 5 artiklan, sekä katsoo, että asetuksessa (ETY) N:o 599/91 säädetään, että takuu koskee Neuvostoliiton ja yhteisön yritysten välisten maataloustuotteiden ja elintarvikkeiden toimitussopimusten lisäksi Neuvostoliiton sekä Bulgarian, T Osekkoslovakian, Unkarin, Puolan, Romanian, Jugoslavian, Liettuan, Latvian ja Viron yritysten välisiä sopimuksia; luottotakuuseen perustuvat toimitusmahdollisuudet Bulgariasta, T Osekkoslovakiasta, Unkarista, Puolasta, Romaniasta, Jugoslaviasta, Liettuasta, Latviasta ja Virosta edellyttävät päätöstä määrästä, johon asti luottoa voidaan ostoihin näissä maissa käyttää; määritettäessä mainittuihin hankintoihin käytettävissä olevaa osaa on otettava erityisesti huomioon, paljonko näillä mailla on kyseisiä maataloustuotteiden ja elintarviketuotteita vietävänä; näistä maista tulevien toimitusten on kohdistuttava mahdollisimman suuressa määrin tuotteisiin, jotka on lueteltu Euroopan talousyhteisön ja Sosialististen Neuvostotasavaltojen liiton välisen kirjeenvaihtona tehdyn, maataloustuotteiden ja elintarvikkeiden yhteisöstä Neuvostoliittoon tapahtuvan viennin varmistamiseksi annettua luottotakuuta koskevan sopimuksen liitteessä(3); ja tässä asetuksessa säädetyt toimenpiteet ovat yhdenmukaisia Neuvostoliiton takuukomitean lausunnon kanssa, ON ANTANUT TÄMÄN ASETUKSEN: 1 artikla Neuvostoliittoon vietäville maataloustuotteiden ja elintarviketuotteille käytettävissä olevasta luotosta enintään 25 prosenttia voidaan käyttää Bulgariasta, T Osekkoslovakiasta, Unkarista, Puolasta, Romaniasta, Jugoslaviasta, Liettuasta, Latviasta ja Virosta peräisin olevien tuotteiden ostoon ja Neuvostoliittoon kuljettamiseen. 2 artikla Tämä asetus tulee voimaan sitä päivää seuraavana kolmantena päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä marraskuuta 1991. Komission puolesta Ray MAC SHARRY Komission jäsen (1) EYVL N:o L 67, 14.3.1991, s. 21 (2) EYVL N:o L 310, 12.11.1991, s. 1 (3) EYVL N:o L 202, 25.7.1991, s. 39